醉翁亭記

歐陽修

環滁皆山也。其西南諸峯，林壑尤美；望之蔚然而深秀者，琅邪也。山行六七里，漸聞水聲潺潺，而瀉出於兩峯之間者，釀泉也。峯回路轉，有亭翼然，臨於泉上者，醉翁亭也。作亭者誰？山之僧智僊也。名之者誰？太守自謂也。太守與客來飲於此，飲少輒醉，而年又最高，故自號曰醉翁也。醉翁之意不在酒，在乎山水之間也。山水之樂，得之心而寓之酒也。

若夫日出而林霏開，雲歸而巖穴暝，晦明變化者，山間之朝暮也。野芳發而幽香，佳木秀而繁陰，風霜高潔，水落而石出者，山間之四時也。朝而往，暮而歸，四時之景不同，而樂亦無窮也。

至於負者歌於塗，行者休於樹；前者呼，後者應；傴僂提攜，往來而不絕者，滁人遊也。臨谿而漁，谿深而魚肥；釀泉為酒，泉香而酒洌；山肴野蓛，雜然而前陳者，太守宴也。宴酣之樂，非絲非竹，射者中，弈者勝，觥籌交錯，起坐而諠譁者，眾賓懽也。蒼顏白髮，頹然乎其間者，太守醉也。

已而夕陽在山，人影散亂，太守歸而賓客從也。樹林陰翳，鳴聲上下，遊人去而禽鳥樂也。然而禽鳥知山林之樂，而不知人之樂；人知從太守遊而樂，而不知太守之樂其樂也。醉能同其樂，醒能述以文者，太守也。太守謂誰？廬陵歐陽修也。

朗讀小提示︰

「醉翁亭」位於滁州瑯琊山（通「琅邪山」）。歐陽修被貶滁州時，常遊於此，並在亭中設宴，每與賓客共飲，飲少即醉，因此自號「醉翁」，並把亭子命為「醉翁亭」。

本篇寫歐陽修遊歷醉翁亭，與眾人同樂之景。在寫山水之樂，眾人之樂的同時，寄託了被貶的失意之情。

全篇共分四段。

第一段主要描寫醉翁亭的位置環境，說明醉翁亭的命名緣由。由遠而近，從面到點寫出醉翁亭的位置及四周環境。滁州四面環山—— 西南諸峯——琅琊山—— 釀泉—— 醉翁亭。朗讀時用中速，語調平和。

第二段寫山間朝暮，一年四季各有不同的景色。寫太守來此欣賞山水之樂，其樂趣無窮無盡。先分寫後總寫，先具體後概括。朗讀時宜加上讚歎的語氣。

第三段寫太守見到滁人遊山，扶老攜幼，歡歌笑語，呈現的是一幅百姓歡悅和樂的圖景，這是太守之樂的原因之一。也表達了作者「與民同樂」的政治理想。朗讀時語調柔和，節奏中速偏快。

最後一段點出文中作者即太守，同時剖白心情，嗔怪人們只知道跟隨太守遊而感到快樂，而不知太守因他們的快樂而快樂。讀的時候要帶一些幽默的語氣。

（本文朗讀配樂為《粉蝶採花》）

有關本文的分析和其他資料，可參考中國語文教育組製作的學與教材料︰

《積學與涵泳—中學古詩文誦讀材料選篇》誦讀示範及篇章賞析（https://www.edb.gov.hk/attachment/tc/curriculum-development/kla/chi-edu/resources/secondary-edu/lang/chi\_chapter/P136\_201704.pdf）